Klein wit vissie is so bly want sy mamma kom hom haal. Teen n treffende swart agtergrond en met eenvoudige illustrasies van elke dier vir wie hy totsiens sê swem hy weg in die rigting van sy ma. Slak in sy dop, padda op die rots, seeperdjie onder die blaar, krap agter ‘n klip, goudvis tussen die riete, elkeen word gegroet. Maar hy belowe da thy die volgende dag weer sal kom. Die kleure van die verskillende diertjies steek pragtig af teen die swart agtergrond en heel kleintjies sal dit geniet om elke een te identifiseer. Die mamma is natuurlik ‘n groot vis en stel gerus as die klein vissie se beskermer. Heel treffend.
Hier is klein wit vissie baie ongelukkig want hy soek sy mamma. Rooi krap is nie sy ma nie, ook nie oranje seester nie; nie die geel slak of groen skilpad nie. Die blou walvis of pers seekat kwalifiseer ook nie. Dan kry hy sy mamm en sy het al die kleure van die reënboog in haar lyf saamgevat. Uit ondervindng weet ek dat kleintjies dit baie geniet as ‘n diertjie soek na sy mamma en haar dan vind. Dit is ‘n ouer /kind situasie wat hulle bekend vind.
Hy het 10 balonne, maar hy hou die meeste van sy beertjieballon. Kleintjie vark kry een, toe word die ballonne 9. Morsjors vark kry ook een, Spikke;s vark ook en so verdwyn die balonne een vir een todat Grote vark se sussie die toutjies van die laaste 3 balonne uit sy poot gryp en weghardloop met die beertjie ballon wat ook wegvlieg. Wikkels is baie hartseer. Gaan hy weer sy geliefde ballon terugkry?
Met elke vraag van die ouer het Wikkels ‘n verskoning- hy bad nog ; hy droog himself af; hy sit op die toilet; hy lees eers sy storie klaar. Totdat hy uiteindelik in die bedkom en soete drome droom.
Die boek word hoogs aanbeveel veral vir voorlees en selflees vir 3-6jariges+ Hierdie is ‘n juweel en die skryfster het haarself regtig oortref. Baie geluk met ‘n baie spesiale boek.